ગુજરાત વિધાનસભાનું સત્ર 19મી ફેબ્રુઆરી થી શરૂ થઇ રહ્યું છે. ગુજરાતનું બજેટ સત્ર છે. કેન્દ્રની મોદી સરકારે બજેટમાં ગ્રામીણ વિસ્તારો માટેની જે યોજનાઓ અમલમાં મૂકી છે તેવી યોજનાઓ ગુજરાતમાં મૂકવામાં આવે તેવો અણસાર છે. ગુજરાતની લોકસભાની 26 બેઠકો ભાજપ પાસે છે પરંતુ એક સર્વે પ્રમાણે જો અત્યારે ચૂંટણી થાય તો ભાજપ અડધી બેઠકો ગુમાવે છે. આ સ્થિતિથી બચવા માટે ગુજરાત સરકાર ગ્રામીણ વિસ્તારોમાં બજેટની ફાળવણી વધારી શકે છે. બજેટના ઘડવૈયા છે તેઓને સ્પષ્ટ સૂચના છે કે ગુજરાતમાં બેરોજગારી દૂર થાય તેવી નવી યોજનાઓને બજેટમાં સામેલ કરવામાં આવે. મોદી સરકારની અધુરી યોજનાઓને આ બજેટમાં વધારે નાણાં ફાળવાય તેવી પણ સંભાવના છે. ખેડૂતો અને તેમના ઉત્પાદન માટે સરકાર બજેટમાં નક્કર યોજનાઓ લાવી શકે છે. ગ્રામીણ મહિલાઓ અને યુવાનો માટે સ્વરોજગારની સ્કીમો દાખલ કરવાનો મુખ્યમંત્રી વિજય રૂપાણી અને નાયબ મુખ્યમંત્રી નિતીન પટેલ ઇરાદો ધરાવે છે.